Τζούλιαν Μουρ

Η Τζούλιαν Μουρ (αγγλικά: Julianne Moore, 3 Δεκεμβρίου 1960) είναι Αμερικανίδα ηθοποιός. Ξεκίνησε την καριέρα της το 1983 με β' ρόλους, πριν τη συμμετοχή της στη σαπουνόπερα As the World Turns για την οποία βραβεύτηκε με Έμμυ το 1988. Συνέχισε να εμφανίζεται με μικρούς ρόλους στον κινηματογράφο όπως στις ταινίες Με το Χέρι στην Κούνια (The Hand That Rocks the Cradle, 1992) και Ο Φυγάς (The Fugitive, 1993). 

Το 1997 εμφανίστηκε στην ταινία Boogie Nights, η οποία της έφερε αναγνωρισιμότητα και υποψηφιότητες για αρκετά βραβεία. Η επιτυχία της συνεχίστηκε με τις ταινίες Ο Μεγάλος Λεμπόφσκι (The Big Lebowski) το 1998, Το Τέλος Μιας Σχέσης (The End of the Affair) και Μανόλια (Magnolia) το 1999. Ο πρωταγωνιστικός ρόλος της στην ταινία Ο παράδεισος είναι μακριά (Far from Heaven) της χάρισαν υποψηφιότητα για Όσκαρ, Χρυσή Σφαίρα και Screen Actors Guild Award α' γυναικείου ρόλου. Την ίδια χρονιά συμμετείχε στην καλλιτεχνική επιτυχία Οι ώρες (The Hours), για την οποία έλαβε επίσης αρκετές υποψηφιότητες για βραβεία. Το 2010 πρωταγωνίστησε στην ταινία Τα παιδιά είναι εντάξει (The Kids Are All Right) και έλαβε υποψηφιότητα για Χρυσή Σφαίρα και BAFTA. Το 2015 κέρδισε Χρυσή Σφαίρα Α' Γυναικείου Ρόλου - Δράμα για την ταινία Still Alice: Κάθε Στιγμή Μετράει (Still Alice) καθώς και το Όσκαρ Α' Γυναικείου Ρόλου.

Η Μουρ έχει συνολικά προταθεί για πέντε Όσκαρ, εννιά Χρυσές Σφαίρες, τρία BAFTA και δέκα Screen Actors Guild Awards.

 Πρώτα χρόνια 
Η Μουρ γεννήθηκε στο Fayetteville της Βόρειας Καρολίνα. Η μητέρα της, Αν ΜακΝίλ ΜακΛίν, ήταν ψυχολόγος και κοινωνική λειτουργός, που μετανάστευσε από τη Σκωτία και ο πατέρας της Πίτερ Μουρ Σμιθ, ήταν στρατιωτικός δικηγόρος, πιλότος ελικοπτέρου και συνταγματάρχης. Έχει μια μικρότερη αδερφή, τη Βάλερι, και έναν μικρότερο αδερφό τον Πίτερ Μουρ Σμιθ ΙΙΙ. Ως κόρη στρατιωτικού, έζησε σε πολλά μέρη των Ηνωμένων Πολιτειών και στη Γερμανία. Η Μουρ φοίτησε στο Λύκειο J.E.B. Stuart της Βιρτζίνια και στο Αμερικανικό Λύκειο της Φρανκφούρτης στη Γερμανία, όπου αποφοίτησε το 1979. Πήρε το πτυχίο της από το Κολέγιο Καλών Τεχνών στο Πανεπιστήμιο της Βοστώνης.

 Καριέρα 
Το 1983 η Μουρ μετακόμισε στη Νέα Υόρκη και εργάστηκε ως σερβιτόρα πριν κερδίσει ένα ρόλο στη σαπουνόπερα As the World Turns, για την οποία κέρδισε βραβείο Έμμυ. Στη σειρά έπαιξε από το 1985 μέχρι το 1988. Επειδή στο Σωματείο Ηθοποιών υπήρχαν ήδη καταχωρημένα τα ονόματα Τζούλι Σμιθ και Τζούλιαν Σμιθ,  επέλεξε το μεσαίο όνομα του πατέρα της Μουρ. Υπήρχε όμως ήδη άλλη ηθοποιός με το όνομα Τζούλι Μουρ και τελικά κατέληξε στο Τζούλιαν Μουρ.


Η Μουρ άρχισε να κάνει τις κινηματογραφικές εμφανίσεις στις αρχές της δεκαετίας του '90, υποδυόμενη κυρίως β' ρόλους όπως Με Το Χέρι Στην Κούνια (The Hand That Rocks the Cradle, 1992), Μπενυ και Τζουν (Benny & Joon, 1993) και Ο Φυγάς (The Fugitive, 1993). To 1995 πρωταγωνίστησε μαζί με τον Χιου Γκραντ στη ρομαντική κωμωδία Εννέα Μήνες (Nine Months) και στη μεγάλη εισπρακτική επιτυχία Ο Χαμένος Κόσμος: Τζουράσικ Παρκ (The Lost World: Jurassic Park, 1997) του Στίβεν Σπίλμπεργκ. Ο πρώτος της πρωταγωνιστικός ρόλος ήταν στο ανεξάρτητο φιλμ Safe (1995) και για την ερμηνεία της έλαβε εξαιρετικές κριτικές. Το 1997 έλαβε την πρώτη της υποψηφιότητα για Όσκαρ στην κατηγορία β' γυναικείου ρόλου για την ταινία Boogie Nights. Ακολούθησε η ταινία Το Τέλος Μιας Σχέσης (The End of the Affair, 1999) και η δεύτερη υποψηφιότητα στην κατηγορία α' γυναικείου ρόλου. Το 2002 θα εμφανιστεί σε δύο πολυβραβευμένες ταινίες Ο παράδεισος είναι μακριά (Far From Heaven) και Οι ώρες (The Hours). Για την ερμηνεία της και στις δύο ταινίες έλαβε διπλή υποψηφιότητα στα Όσκαρ. Παράλληλα πρωταγωνίστησε στις εισπρακτικές επιτυχίες Χάνιμπαλ (Hannibal, 2001), αντικαθιστώντας την Τζόντι Φόστερ και Η Εμμονή (The Forgotten, 2004) και στην καλτ ταινία Ο Μεγάλος Λεμπόφσκι (The Big Lebowski, 1998) των αδερφών Κοέν.

Το 2006 εμφανίστηκε στην ταινία Τα Παιδιά των Ανθρώπων (Children of Men) μαζί με τον Κλάιβ Όουεν και την επόμενη χρονιά στην περιπέτεια επιστημονικής φαντασίας Next μαζί με τους Νίκολας Κέιτζ και Τζέσικα Μπίελ και στο δράμα Savage Grace. To 2008 πρωταγωνίστησε μαζί με τον Μαρκ Ράφαλο στην ταινία Περί Τυφλότητος  (Blindness) σε σκηνοθεσία Φερνάντο Μεϊρέγιες. Την επόμενη χρονιά έπαιξε μαζί με τον Κόλιν Φερθ στο Ένας Άντρας Μόνος (A Single Man) για την οποία έλαβε την πέμπτη της υποψηφιότητα για Χρυσή Σφαίρα. Το 2009 έκανε γκεστ εμφάνιση σε πέντε επεισόδια στην αμερικανική σειρά 30 Rock.

Το 2010 πρωταγωνίστησε στο ερωτικό θρίλερ Υποψία (Chloe) και στη δραματική κωμωδία Τα παιδιά είναι εντάξει (The Kids Are All Right) μαζί με τους Ανέτ Μπένινγκ και Μάρκ Ράφαλο. Για την ερμηνεία της έλαβε την έκτη της υποψηφιότητα για Χρυσή Σφαίρα. Το 2011 εμφανίστηκε μαζί με τους Στιβ Καρέλ, Ράιαν Γκόσλινγκ και Έμμα Στόουν στην κομεντί Crazy, Stupid, Love. Το 2012 υποδύθηκε τη Σάρα Πάλιν στην τηλεταινία Game Change. Για την ερμηνεία βραβεύτηκε με Έμμυ α' γυναικείου ρόλου σε μίνι σειρά ή ταινία, Χρυσή Σφαίρα Α' Γυναικείου Ρόλου σε Μίνι Σειρά ή Τηλεταινία και Screen Actors Guild Award Καλύτερης Γυναικείας Ερμηνείας σε Τηλεταινία ή Μίνι Σειρά. Την ίδια χρονιά συμπρωταγωνίστησε με τον Ρόμπερτ Ντε Νίρο στο Άλλη μια Νύχτα (Being Flynn).

 Προσωπική ζωή 
Η Μουρ ήταν παντρεμένη με τον Τζον Γκουλντ Ρούμπιν από το 1986 μέχρι το 1995. Το 1996 είχε σχέση με το σκηνοθέτη Μπαρτ Φρέντλιχ και παντρεύτηκαν στις 23 Αυγούστου του 2003. Έκαναν δύο παιδιά, τον Κέιλεμπ και τη Λιβ Έλεν. Παρά το γεγονός ότι η Μουρ ήταν μιας άκρως παραγωγική ηθοποιός σχεδόν για τρεις δεκαετίες, έχει αποφασίσει πλέον να επικεντρωθεί στην ανατροφή των παιδιών της.

Είναι ακτιβίστρια και κατά τη διάρκεια των προεδρικών εκλογών του 2004, δώρησε 2.000 δολάρια στην προεκλογική καμπάνια του Τζον Κέρι. Υποστηρίζει ενεργά το γάμο ομοφυλοφίλων.

 Φιλμογραφία 
 Έτος Τίτλος Ρόλος Σημειώσεις 1984 The Edge of Night Κάρμεν Ένγκλερ τηλεοπτική σειρά (1 επεισόδιο) 1985–1988 As the World Turns Φράνι ΧιουζΣαμπρίνα Χιουζ Βραβείο Έμμυ Νέας Ηθοποιού σε Δραματική Σειρά 1987 I'll Take Manhattan  Ίντια Γουέστ μίνι σειρά 1990 Στα άδυτα μιας άλλης διάστασης (Tales from the Darkside: The Movie) Σούζαν 1991 Cast a Deadly Spell Κόνι Στόουν τηλεταινία1992 Με το χέρι στην κούνια (The Hand That Rocks the Cradle) Μαρλίν Κρέιβεν  Η Ομολογία της Μπέτυ Λου (The Gun in Betty Lou's Handbag) Έλινορ1993 Ένοχο Κορμί (Body of Evidence) Σάρον Ντιλέινι Μπένυ & Τζουν (Benny & Joon) Ρούθι Ο φυγάς (The Fugitive) Δόκτωρ Αν Ίστμαν Στιγμιότυπα (Short Cuts) Μάριαν Γουάιμαν  1994 Ο Βάνια στο Μπρόντγουεϊ (Vanya on 42nd Street) Γιελένα1995 Οι Συγκάτοικοι (Roommates) Μπεθ Χόλτζεκ Safe Κάρολ Γουάιτ  Εννέα Μήνες (Nine Months) Ρεμπέκα Τέιλορ Η Ώρα των Εκτελεστών (Assassins) Ιλέκτρα 1996 Πέρα Απ' Τον Πικάσο (Surviving Picasso) Ντόρα Μάαρ1997 Ο χαμένος κόσμος Τζουράσικ Παρκ (The Lost World: Jurassic Park) Δόκτωρ Σάρα Χάρντινγκ  Κρυμμένες αλήθειες (The Myth of Fingerprints) Μία  Boogie Nights Άμπερ Γουέιβς Υποψηφιότητα Όσκαρ Β' Γυναικείου ΡόλουΥποψηφιότητα Χρυσή Σφαίρα Β' Γυναικείου ΡόλουΥποψηφιότητα Screen Actors Guild Award Καλύτερης Γυναικείας Ερμηνείας σε Δεύτερο Ρόλο  Υποψηφιότητα Screen Actors Guild Award Συνολικής Ερμηνείας από Καστ 1998 Ο μεγάλος Λεμπόφσκι (The Big Lebowski) Μοντ Λεμπόφσκι  Ψυχώ (Psycho) Λίλα Κρέιν1999 Γυρίσματα της Τύχης (Cookie's Fortune) Κόρα Ντιβάλ  Ένας Ιδανικός Σύζυγος (An Ideal Husband) Λόρα Σέβελεϊ Υποψηφιότητα Χρυσή Σφαίρα Α' Γυναικείου Ρόλου - Κωμωδία/Μιούζικαλ Η Κατηγορούμενη (A Map of the World) Τερέζα Κόλινς Το Τέλος Μιας Σχέσης (The End of the Affair) Σάρα Μάιλς Υποψηφιότητα Όσκαρ Α' Γυναικείου Ρόλου Υποψηφιότητα BAFTA Καλύτερης Ηθοποιού σε Πρωταγωνιστικό ΡόλοΥποψηφιότητα Χρυσή Σφαίρα Α' Γυναικείου Ρόλου - ΔράμαΥποψηφιότητα Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο  Μανόλια (Magnolia) Λίντα Πάρτριτζ Υποψηφιότητα Screen Actors Guild Award Καλύτερης Γυναικείας Ερμηνείας σε Δεύτερο Ρόλο Υποψηφιότητα Screen Actors Guild Award Συνολικής Ερμηνείας από Καστ 2000 Εγώ και Οι Γυναίκες (The Ladies Man) Όντρεϊ2001 Χάνιμπαλ (Hannibal) Κλαρίς Στάρλινγκ  Εξέλιξη (Evolution) Δόκτωρ Άλισον Ριντ Τα Ναυτιλιακά Νέα (The Shipping News) Γουέιβι Πρόουζ World Traveler Ντούλσι2002 Ο Παράδεισος είναι μακριά (Far from Heaven) Κάθι Γουίτακερ Υποψηφιότητα Όσκαρ Α' Γυναικείου ΡόλουΥποψηφιότητα BAFTA Καλύτερης Ηθοποιού σε Πρωταγωνιστικό Ρόλο Υποψηφιότητα Χρυσή Σφαίρα Α' Γυναικείου Ρόλου - ΔράμαΥποψηφιότητα Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο  Οι ώρες (The Hours) Λόρα Μπράουν Υποψηφιότητα Όσκαρ Β' Γυναικείου ΡόλουΥποψηφιότητα BAFTA Καλύτερης Ηθοποιού σε Δευτεραγωνιστικό ΡόλοΥποψηφιότητα Screen Actors Guild Award Καλύτερης Γυναικείας Ερμηνείας σε Δεύτερο ΡόλοΥποψηφιότητα Screen Actors Guild Award Συνολικής Ερμηνείας από Καστ  2004 Είμαστε Ζευγάρι (Marie and Bruce) Μαρί Εραστές Μετ' Εμποδίων (Laws of Attraction) Όντρεϊ Γουντς Η Εμμονή (The Forgotten) Τέλι Παρέτα  2005 The Prize Winner of Defiance, Ohio Έβελιν Ράιαν2006 Το Μυστικό του Freedomland (Freedomland) Μπρέντα Μάρτιν Απατημένοι Σύζυγοι (Trust the Man) Ρεμπέκα Τα παιδιά των ανθρώπων (Children of Men) Τζούλιαν2007 Next Κάλι Φέρις I'm Not There Άλις2008 Savage Grace Μπάρμπαρα Ντέιλι Μπίκλαντ Παγιδευμένοι (Eagle Eye) Άρια φωνή Περί Τυφλότητος (Blindness) Η σύζυγος του γιατρού 2009 ΟΙ Κρυφές Ζωές της Κυρίας Λι (The Private Lives of Pippa Lee) Κατ Ένας άντρας μόνος (A Single Man) Σάρλοτ Υποψηφιότητα Χρυσή Σφαίρα Β' Γυναικείου Ρόλου Υποψία (Chloe) Κάθριν 30 Rock Νάνσι Ντόνοβαν τηλεοπτική σειρά (5 επεισόδια)2010 Το Άσυλο (Shelter) Κάρα Τα παιδιά είναι εντάξει (The Kids Are All Right) Τζουλς Υποψηφιότητα Χρυσή Σφαίρα Α' Γυναικείου Ρόλου - Κωμωδία/ΜιούζικαλΥποψηφιότητα BAFTA Καλύτερης Ηθοποιού σε Πρωταγωνιστικό ΡόλοΥποψηφιότητα Screen Actors Guild Award Συνολικής Ερμηνείας από Καστ   2011 Crazy, Stupid, Love. Έμιλι Γουίβερ 2012 Game Change Σάρα Πάλιν τηλεταινίαΈμμυ Α' Γυναικείου Ρόλου σε Μίνι Σειρά ή ΤηλεταινίαΧρυσή Σφαίρα Α' Γυναικείου Ρόλου σε Μίνι Σειρά ή ΤηλεταινίαScreen Actors Guild Award Καλύτερης Γυναικείας Ερμηνείας σε Τηλεταινία ή Μίνι Σειρά Άλλη μια Νύχτα (Being Flynn) Τζόντι Φλιν Το Μυστικό της Μέιζι (What Maisie Knew) Σουζάνα2013 Movie 43 Μητέρα κάμεο εμφάνιση Κάτσε Φρόνιμα (The English Teacher) Λίντα Σινκλέρ Δον Ζουάν (Don Jon) Έσθερ Carrie Μάργκαρετ Γουάιτ2014 Non Stop Τζεν Σάμερς Maps to the Stars Αβάνα Σέγκραντ Φεστιβάλ των Καννών Α' Γυναικείου ΡόλουΥποψηφιότητα Χρυσή Σφαίρα Α' Γυναικείου Ρόλου - Κωμωδία ή Μιούζικαλ Still Alice: Κάθε στιγμή μετράει (Still Alice) Δόκτωρ Άλις Χάουλαντ Όσκαρ Α' Γυναικείου ΡόλουΧρυσή Σφαίρα Α' Γυναικείου Ρόλου - ΔράμαBAFTA Καλύτερης Ηθοποιού σε Πρωταγωνιστικό ΡόλοScreen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο The Hunger Games: Επανάσταση - Μέρος 1 (The Hunger Games: Mockingjay – Part 1) Πρόεδρος Άλμα Κόιν2015 The Hunger Games: Επανάσταση - Μέρος 2 (The Hunger Games: Mockingjay – Part 2) Πρόεδρος Άλμα Κόιν Seventh Son  Mother Malkin Freeheld Laurel Hester2017 Kingsman: Ο χρυσός κύκλος (Kingsman: The Golden Circle) Πόπι Άνταμς Το δωμάτιο των θαυμάτων (Wonderstruck) Λίλιαν Μέιχιου / ΡόουζSuburbiconΡόουζ / Μάργκαρετ2018Γκλόρια (Gloria Bell)ΓκλόριαBel CantoΡοξάν Κος2019Μετά το γάμο (After the Wedding)Τερέζα Γιανγκ2020Εμείς οι Γκλόριες (The Glorias)Γκλόρια2021Η γυναίκα στο παράθυρο (The Woman in the Window)Τζέιν Ράσελ 1 (Κέιτι)Σπίριτ ο ατίθασος (Spirit Untamed)Κόρα Πρέσκοτ (φωνή)With/InDear Evan HansenΧάιντι Χάνσεν2022When You Finish Saving the WorldΈβελιν2023Ο επιτήδειος (Sharper)ΜάντλινMay December

 Παραπομπές 

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κατηγορία:Νικήτριες Κυπέλλου Βόλπι Καλύτερης Ηθοποιού
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης